แค้นเมียไม่คืนดี เผาบ้านวอด พระเพลิงลามไหม้ข้างเคียงอีก 4 หลัง
ตร.รวบตัวทันควัน,หนุ่มวัย 26 เมาอุ้มลูกสาว 3 ขวบ ไปง้อเมียสาววัย 20 ในซอยตรอกสิงโต ย่านบางกอกน้อย แต่เมียสาวไม่ยอมคืนดี ซ้ำหนีไปอยู่บ้านญาติอีกหลัง ฉุนขาดเข้าไปในบ้าน จุดไฟเผาเสื้อผ้าเมียจนไฟไหม้บ้านลามไปไหม้หลังใกล้เคียงวอดไปด้วยรวม 5 หลัง ส่วนตัวคนก่อเหตุ ตำรวจตามจับได้ที่บ้านญาติใน อ.เมืองนนทบุรี ตำรวจงดนำตัวทำแผน เกรงจะไม่ปลอดภัยจากกลุ่มผู้เสียหายที่บ้านถูกไฟไหม้รุมประชาทัณฑ์,เหตุไฟไหม้ที่เกิดจากพิษรักแรงแค้นครั้งนี้เปิดเผยขึ้นเมื่อเวลา 08.00 น. วันที่ 29 ธ.ค. พ.ต.ท.อดิเรก อติสัจจา สว.สส.สน.บางกอกน้อย ร.ต.อ.ทวี จัดสนาม รอง สว.สส.สน.บางกอกน้อย ร.ต.อ.กิติศักดิ์ รอดวิมุต รอง สว.สส.สน.บางกอกน้อย พร้อมกำลังฝ่ายสืบสวน ร่วมกันจับกุมนายพงษ์ธนา หรือจ่อย แก้วนึก อายุ 26 ปี ผู้ต้องหาคดีวางเพลิงและเผาทรัพย์ผู้อื่น ได้ที่บ้านเลขที่ 99/92 หมู่ 10 ซอยบางกร่าง 16 ต.บางกร่าง อ.เมืองนนทบุรี พร้อมของกลาง รถ จยย.ฮอนด้า เวฟ 110 สีขาว-ดำ ทะเบียน 1 กฆ 2840 สระบุรี ก่อนนำตัวกลับมาสอบสวนที่ สน.บางกอกน้อย,ก่อนหน้าการจับกุมครั้งนี้ เมื่อช่วงค่ำวันที่ 28 ธ.ค.ที่ผ่านมา นายพงษ์ธนาได้อุ้มลูกสาววัย 3 ขวบมาที่บ้านเลขที่ 127/50 ในซอยจรัญสนิทวงศ์ 28 หรือตรอกสิงโต แขวงบ้านช่างหล่อ เขตบางกอกน้อย กทม. เพื่อขอคืนดีกับนางอมรวรรณ อินทร์ประจบ อายุ 20 ปี ภรรยา หลังถูกไล่ออกจากบ้านนาน 1 เดือน เพราะถูกจับได้ว่าแอบไปมีกิ๊ก โดยนายพงษ์ธนาได้เอาลูกสาวไปเลี้ยงด้วย แต่นางอมรวรรณไม่ยอมออกมาพบ และหนีไปหลบอยู่บ้านญาติในละแวกนั้น ทำให้นายพงษ์ธนาโมโหอุ้มลูกเข้าไปในบ้านใช้ไฟแช็กจุดไฟเผาเสื้อผ้านางอมรวรรณ ก่อนอุ้มลูกหลบหนี ขณะที่ไฟได้ลุกลามจนไหม้บ้าน และลามไปไหม้บ้านข้างเคียงที่ติดกันจนวอดวายไปรวมทั้งสิ้น 5 หลัง,จากการสอบปากคำนายพงษ์ธนาให้การรับสารภาพ ก่อนก่อเหตุช่วงบ่ายวันที่ 28 ธ.ค. ได้อุ้มลูกสาวขี่รถ จยย.ไปง้อภรรยาที่ทำงานเป็นลูกจ้างร้านมนต์ นมสด สาขาวังนันทอุทยาน ถนนอิสรภาพ โดยกระชากคอออกมาคุยนอกร้าน แต่มีเพื่อนในร้านโทรศัพท์แจ้งตำรวจ จึงขี่รถ จยย.หนีกลับไปที่ไซต์งานก่อสร้าง ซอยแจ้งวัฒนะ 40 นั่งดื่มเหล้าย้อมใจหลายขนาน กระทั่งเมาได้ที่ตัดสินใจพาลูกขี่รถ จยย.ย้อนกลับไปง้อภรรยาอีกครั้ง ก่อนก่อเหตุเผาเสื้อผ้าเมียด้วยความแค้น หลังก่อเหตุได้อุ้มลูกขี่รถ จยย.หนีไปอยู่ที่บ้านเพื่อน ย่านซอยสายไหม 30 เขตสายไหม โดยโทรศัพท์ติดต่อขอเจรจากับภรรยาตลอด กระทั่งนัดเจอที่บ้านญาติในซอยบางกร่าง 16 และถูกตำรวจจับกุมได้,ด้าน พ.ต.ท.อดิเรก อติสัจจา สว.สส.สน.บางกอกน้อย กล่าวว่า จากการตรวจสอบประวัติผู้ต้องหา มีคดีเสพสารเสพติดเมื่อประมาณ 6 เดือน ในท้องที่ สน.บางกอกน้อย ศาลสั่งจำคุก 50 วัน แต่จากการตรวจสารเสพติดในร่างกาย ไม่พบว่ามีการเสพยาเสพติดแต่อย่างใด สำหรับคดีนี้ไม่มีการนำตัวไปทำแผนประกอบคำรับสารภาพ เพราะกลุ่มผู้เสียหายที่มีประมาณ 40 คน ต่างโกรธแค้นผู้ต้องหาที่ก่อเหตุวางเพลิงจนไร้ที่อยู่อาศัย อาจเกิดความไม่ปลอดภัยกับผู้ต้องหา,ส่วนบรรยากาศที่ สน.บางกอกน้อย บรรดาผู้เสียหายที่บ้านถูกเพลิงไหม้จากการก่อเหตุของนายพงษ์ธนา ได้พากันเข้าแจ้งความเอาผิดกับพนักงานสอบสวน โดยนายชวลิต พิมพ์เก่า อายุ 34 ปี 1 ในผู้เสียหายที่ไฟไหม้บ้านจากพิษรักแรงแค้นของนายพงษ์ธนากล่าวว่า ครอบครัวตน 7 ชีวิต อยู่บ้านหลังนี้มานานกว่า 30 ปี เห็น 2 ผัวเมียคู่นี้ ทะเลาะมีปากเสียงกันบ่อยครั้ง แต่ไม่คิดว่านายพงษ์ธนาจะกล้าก่อเหตุโดยไม่นึกถึงคนรอบข้าง อยากให้ดำเนินคดีให้ถึงที่สุด
หนุ่มวัย 26 เมาอุ้มลูกสาว 3 ขวบ ไปง้อเมียสาววัย 20 ในซอยตรอกสิงโต ย่านบางกอกน้อย แต่เมียสาวไม่ยอมคืนดี ซ้ำหนีไปอยู่บ้านญาติอีกหลัง ฉุนขาดเข้าไปในบ้าน จุดไฟเผาเสื้อผ้าเมียจนไฟไหม้บ้าน
เผาบ้าน,วางเพลิง,ง้อเมีย,ไฟไหม้,ข่าวหน้า1,ข่าวเหตุ